Emne: It's a quiet night Man nov 21, 2016 8:25 pm\nSted En relativ tom gang\nOmgivelser Gangen er tom, foruden Katherine og Hazel\nvejr Det er koldt udenfor, men indenfor er det dejligt varmt\nPåklædning Hun har dette på, samt et par støvler med en lille hæl på\nEmnet er tilegnet @Hazel\nDet var sent om aften, mørket havde for længst begivet sig over byen. De fleste på slottet var gået i seng, og de som ikke var i deres egen seng, tilbragte natte i en andens. Det var det sædvanlige, magt og forførelse. De lyde man kunne høre på gangene, var enten lydende af stønnen eller helt igennem stilhed. Nede af de mørke og stille gange, var det eneste man kunne høre lyden af et par sko. Den svage fløjte kunne også høres, som Katherine vandrede igennem gangene. Som regel tilbragte hun enten nætterne alene, i selskab af et one night stand eller i gang med at træne. Så dette var en stille aften, var en aften hvor hun virkelig intet havde at lave. De stille gange virkede som det mest optimale valg, da hun kunne slappe af og blot være sig selv. De få hun mødte skyndte sig hurtigt videre, hendes rygte kom hende vel i forkøbet. Ingen turde komme på tværs af The king slayer, hvem vidste måske endte de også selv op døde. Hun var kendt som lidt af et mareridt blandt, de som kendte til historien, for alle andre var hun blot et kønt ansigt.\nSom hun passerede en gang, fik hun øje på en skikkelse længere nede. Da skikkelsen ikke så bekendt ud, rejste hendes nysgerrighed sig. Hun hævede øjenbrynet og lagde hovedet på skrå. Hun kendte stort set alle der enten boede her, eller arbejdet som en tjenestefolk. Denne tøs var en fremmede, og hvad end hun lavede, så havde Katherine's nysgerrighed allerede rørt sig. Hun bevægede sig stille imod hende, hvor hun gemte det kolde blik væk "Jeg ser man er ude og nyde aften, kunne man ikke sove" spurgte hun med et skævt smil, og et nysgerrigt blik i de gyldne øjne. Det var først da hun kom helt hen til hende, at hun opdagede hvor smuk denne unge kvinde var "Jamen dog, hvilket skønhed der gemte sig her i mørket" hun hævede øjenbrynet, og et drillende blik gemte sig i de gyldne øjne "Hvad kan jeg kalde dig, eller skal jeg selv finde på noget?" spurgte hun med et drillende smil.\nEmne: Re: It's a quiet night Man nov 21, 2016 8:46 pm\nFørste nat, første nat i Redwood Mansion... Hun var kommet i løbet af de tidlige dagstimer, hendes ting var dog allerede ankommet bortset fra de ting som hun selv havde valgt at bærer hvilket selvfølgelig var alt det vigtige. Hazel var blevet vist til hendes værelse hvor der lå et sæt regler for hvordan og hvorledes det var forventet hun opførte sig så længe hun boede under Redwood slægtens tag. Det første hun havde gjort med regelbogen var egentlig bare at smide den ud i skraldespanden, hendes måde at gøre et mindre uhørligt oprør mod alt det her.\nHele dagen var gået på at pakke ud, møder med diverse folk som hun skulle vide hvem var, de eneste hun ikke havde mødt var Charles og hans højre hånd hvilket hun fandt en smule pudsigt, eller det skabte måske nærmere en foruroligende fornemmelse i maven på hende.\nNatten var hurtigt faldet på, alt for hurtigt og hun havde stadig ikke kunne jage følelse om at hun var blevet efterladt i ulvens hule væk så da hendes hoved ramte den bløde dunpude som var dækket af den fineste silke var der ingen ro at finde... Hazel vendte og drejede sig og til sidst skubbede arrigt silkelagnet af sig og smuttede let ud af døren.\nNu hvor hun ikke kunne sove kunne hun vel lige så godt udforske palæet, finde alle de skjulte hjørner og de ting som slægten sikkert ikke ønskede hun skulle finde men det var altid nyttigt at vide hvor alle de skjulte udgange var...Hvem vidste om hun en dag fik brug for det?\nSom hun gik ned af den lange halvmørke gang kunne hun mærke kulden sive op gennem hendes bare fødder men hun ignorerede det og forsatte.\nEn stemme i det fjerne fik hende til at stoppe op, det var ikke en stemme hun havde hørt før, var det en vagt? Lyden af hælene kom tættere og tættere på men Hazel vendte sig ikke om så alt hvad den fremmede kunne se var det lange røde hår der var smidt op i lettere rodet hestehale hvor diverse hårstrå hang løs fra. Hun var klædt i sit nattøj, det sorte materiale stod ud mod hendes fine porcelænshud der så ud til at være silkeblød og så selvfølgelig den dejligt formede krop som hun nu engang havde med de lettere tydelige muskler. Den næste sætning der kom fra den fremmedes læber fik hende til at vende sig om og hun kiggede på kvinden med sine dybe røde øjen, "Hazel...", sagde hun let som hun lod sine øjne glide over kvinden og som hun stod der og kiggede gik det op for hende hvem det var... Katherine Redwood, Charles højre hånd og hende som havde dræbt den gamle leder så Charles kunne overtage pladsen.\nEmne: Re: It's a quiet night Man nov 21, 2016 9:40 pm\nKatherine var ikke typen som lagde skjul på noget, fandt hun nogen tiltrækkende, så fandt hun dem tiltrækkende. Dette var dog nogen, de aldrig ville kunne betvivle, mest af alt fordi hun ville sige det. Denne kvinde, denne Hazel bar skønheden, og det var noget hun kunne lide. Selvom de var fra to forskellige familier, så var der noget ved de smukke røde øjne, det var spændende. Den fine hud, som sikkert kunne knækkes så let. Hun bed sig i læben, tog blidt hendes hånd, hvor hun gav den et kys "Mig en fornøjelse" da det kolde kys ramte Hazels varme hånd, betragtede hun hende med sine gyldne øjne. Der var noget forførende, måske endda sensuelt i dem. Som et løfte om en nat af nydelse, skulle tingene gå som Katherine forventede. Det var dog også et blik, som hurtig kunne skifte til noget direkte skræmmende, skulle hun ønske dette. Dog var det ikke tilfældet lige nu.\nHun gav blidt slip på hendes hånd. "Katherine" sagde hun, som en præsentation. Mon hun kendte navnet, kendte historien og kendte til de ting hun havde gjort. Ville det skabe frygt i hendes smukke krop? Få denne følelse til at sprede op i de perfekte røde øjne? Hun lod sit blik glide ned over hendes krop, uden at give den mindste skjul på, at hun rent faktisk kunne lide det hun så "Hvad laver sådan en smuk kvinde som dig, her ude helt alene? Ude og lege eller udforsker du dit nye hjem?" spurgte hun drillende, alt i mens hendes øjne langsomt gled op igen og her kort stoppede ved hendes fyldige læber. Hun havde altid været et sensuelt væsen, hun lagde ikke skjul på, at hun nød denne form for intimitet, uagtet hvad kønnet skulle være. "Jeg tror aldrig jeg har set dig her før, og tro mig jeg ville kunne huske sådan et smukt ansigt" Hun mødte nu endelig Hazels øjne, og her var der en form for spænding i dem.\nEmne: Re: It's a quiet night Man nov 21, 2016 10:19 pm\nHazel snak let en klump som havde bygget sig op i halsen på hende eftersom Katherine havde placeret sig yderst tæt på hende og eftersom Hazel ikke bar nogle sko var hun højere end hende hvilket fik Hazel til at føle sig mindre end hun egentlig var. Let bed hun sig i læben da Katherine greb blidt fat om hendes hånd for så at kysse den ganske blidt. Hazels hud var naturligt varmere end normalt grundet hendes slægts medfødte evne men derudover så den lige så blød som den så ud til at være.\n"Fornøjelsen er på min side... Men jeg må sige at dit rygte nok allerede er kommet dig i forvejen hvad angår introduktioner", et lille skævt smil brød frem på hende læber som hun kiggede ind i Katherines gyldne øjne. Hun virkede dog umiddelbart ikke bange for hende til trods for hun vidste hvad hun havde gjort.\nDa hun slap hendes hånd trådte hun et lille skridt tilbage så hun ikke længere følte sig så lille og lod så hendes ryg hvile mod den kolde mur bag hende hvilke fik kuldegysninger til at sprede sig over hendes krop og en enkelt lille skælven løb ned langs hendes ryg. Hazel kunne mærke hvordan øjnene løb over hendes krop hvilket fik hende til at rette sig en smule op og lod så sine dybe røde øjne møde Katherines gyldne øjne og et drillende smil gled over hendes læber, "Ser du noget du kan lide siden du kigger så grundigt?", drillede hun.\nDet kunne godt være at Hazel kunne drille men det var også det eneste hun havde gjort og hun var langt fra ekspert i det...\nLet lagde hun armene over kors for ikke at føle sig helt så blottet under Katherines blik, "Det er altid rart at kende ens nye hjem.... Man ved jo aldrig hvornår man kunne få brug for det", sagde hun let hvorefter hun lod sin tunge glide ud og fugtige de fyldige bløde læber mens hun samtidig kiggede hende i øjnene. Hun kunne ikke stoppe den meget svage rødmen fra at sprede sig over næseryggen og hendes kinder selvom hun ihærdigt prøvede! "Måske du bare ikke har kigget godt nok efter?", det drillende smil lå over hendes læber atter engang men hun virkede ikke helt lige så selvsikker som tidligere.\nEmne: Re: It's a quiet night Man nov 21, 2016 11:17 pm\nHun klukkede "Det overrasker mig ikke, vise handlinger kan man aldrig rigtig slippe af sted med" Katherine var ikke blind, hun kunne sagtens se hvordan Hazel forsøgte at træde væk, hvilket blot vækkede hendes nysgerrighed mere. Selvfølgelig ville hun ikke voldtage hende, men hun var taget i at finde denne ukendte kvinde ufattelig spændende. Der var noget ukendt over hende, noget uskyldigt og måske endda farligt. Hazels spørgsmål, fik hende til at smile "Det gør jeg, jeg ser skønhed, og endda meget af det" hun var altid kendt som en direkte kvinde, og dette kunne specielt ses lige nu. Hun var direkte i hvad hun sagde og man var aldrig usikker om hvad hun mente om andre. Så spørgsmålet om hun så noget hun kunne lide, det var nemt at se på hende. Normalt fandt hun folk kedelige, specielt hvis de ikke legede igen, dog var Hazel spændende.\nHun nikkede "Det er sandt, måske jeg skulle vise dig rundt? Jeg kender alle de gode steder" hun smilede skævt til hende. Da hun fugtede sine læber, lod hun sine gyldne øjne åbenlyst betragte dem. Hendes kommentar, fik hende til at træde tættere på "Jeg kender alle dem som arbejder og bor her, og du min kære er ikke blandt dem. Plus med din skønhed, de smukke øjne og den krop, så ville jeg for længst havde opdaget dg" pointerede hun, havde Hazel været her i længere tid, så ville hun sikkert havde opdaget hende "Hvor bliver din selvsikkerhed af? Den skal da ikke forsvinde" hun smilede til hende, og lod blidt sine fingre glide hen over hendes kind, og hen til hendes hals, hvor den stoppede ved hendes kraveben\nEmne: Re: It's a quiet night Man nov 21, 2016 11:54 pm\nHun kiggede op på Katherine mens hun lod en hånd blidt børste nogle af den fine røde hårstrå ud af hendes ansigt så de ikke længere kildede hendes kinder og hals. "Nu vil jeg også mene at det er en stor bedrift at slå en slægtsleder ihjel... Mindre ting kunne man sagtens slippe afsted med". Det kalkulerende blik gik ikke forbi Hazel, hun løftede hovedet en anelse mere og rettede ryggen for ligesom at vise at hun ikke frygtede Katherine, i hvert fald ikke på det punkt. Dog fandt hun hende en lille smule intimiderende grundet den måde hun kiggede på hende på, den måde hun var så tæt på og alt hvad der hørte dertil i forhold til hendes seksuelle tilnærmelser.\nDet var ikke fordi de ikke var påskønnet, hun var vel bare... Uerfarne og så var det vel altid lidt intimiderende når en så tiltrækkende kvinder der oveni købet var morder havde hendes skubbet mod muren i en mørk gang midt om natten... "Du er nu heller ikke helt værst at se på..." drillede hun selvom de begge to godt vidste at det var en underdrivelse af hvor tiltrækkende Katherine i virkeligheden var.\nHazel løftede blikkede og kiggede Katherine i øjnene mens hun let bed sig blidt i læben, hun kunne mærke hvordan hendes hjerte sprang et let slag over, "Gode steder? Gode steder til hvad?", spurgte hun let og et kort øjeblik kunne man se den unge nysgerrighed skinne igennem.\nHazel lod hendes hænder falde ned langs hendes side som Katherine trådte tættere på men samtidig fik det hende også til at presse sig en smule tættere ind mod væggen. "Jamen i så tilfælde må jeg jo hellere fortælle sandheden inden du slæber mig ned i fangehullet", drillede hun let inden hun forsatte, "Du har ret, jeg er ny her i palæet.... Jeg er lige flyttet ind i dag", alle de smigrende ord havde fået rødmen over hendes næseryg og kinder til at blive dybere. Et lille gisp slap fra hendes læber da hun mærkede Katherines kølige fingre glide ned af hendes kind og ned over hendes hals før de stoppede ved hendes kraveben. Hun ville kunne mærke hvordan kuldegysningerne spredte sig under hendes fingre. Hazels krop kunne i hvert fald godt lide hvad Katherine gjorde ved hende. "Midlertidigt tilbageslag men bare rolig.... Den er her skam stadig", sagde hun i en flabet tone selvom det mest af alt var skuespil og hun var ved at gå en anelse op i liningen inde i, det var en uvant situation og hun vidste ikke hvad hun skulle gøre!\nEmne: Re: It's a quiet night Tirs nov 22, 2016 12:26 am\nHun trak på skulderne "Det er rigtigt, men han gjorde det ikke så svært, han var gammel og kedelig" hun havde aldrig talt omkring mordet på ham. Han havde været en gammel mand, let at forfører og endnu nemmere at dræbe. I sidste ende var det et skuffet drab, som havde givet hende en del magt. Det havde måske været skuffende, hun havde håbet han havde været så meget mere, han havde været en stor skuffelse. Den store leder, også gik han så nemt ned. Hun blev kastet ud af sine tanker, da Hazel igen snakkede "Jamen mange tak, det er da altid dejligt at høre" hun havde hørt før hun var smuk, hun var køn og nogle gik endda længere, men ved så mange af dem kedet det hende at høre.\n"Gode steder til at gøre en hel del ting" hun lagde sin hånd imod muren, hvilket fik deres krop til at være lige ud for hinanden "Der er haven, den bær en ufattelig skønhed over sig, specielt om natten. Blomsterne får en hel ny skønhed over sig" hun trak på skulderne. Hendes joke, fik hende til at klukke "bare rolig, det var ikke just det sted jeg havde i planerne" hun blinkede drillende til hende. Det var en sjov joke, og kort kunne hun se det for sig, dog var det ikke et syn af smerte.\nHazels reaktion, fik hende til at smile. Den smukke rødme som spredte sig, gav hende et helt nyt look og det gjorde hende kun smukkere at se på. Hun gav hende et kys på kinden. Varmen fra hendes kind, fik hendes læber til at øge i temperaturen. Hun hævede øjenbrynet "det er godt, selvtillid er godt" hun rettede så op "og bare rolig, jeg g'ør ikke noget, du ville blive bange for, den slags er ikke sjovt. At tage ting imod andres vilje ødelægger det sjove i det hele" Hun kunne selv huske, da hendes forældre rev hendes datter ud af hendes arme. En oplevelse, der gjorde hun aldrig ville gøre ting imod andres vilje, medmindre det var et mord, for det var hendes job.\nEmne: Re: It's a quiet night Tirs nov 22, 2016 12:41 am\nHun kunne ikke stoppe spørgsmålet inden det fløj ud af hende, "Hvordan slog du ham ihjel?",hun kunne havde slået sig selv for at stille det spørgsmål! Normalt havde hun ellers sådan en fantastisk kontrol over sig selv men så meget andet havde hun åbenbart også mistet kontrollen over sig selv. Måske var det det faktum at hun var blevet tvunget fra sit hjem af sin leder, tvunget til at flytte hertil.... Eller også var det Katherine der fik hende til at miste kontrollen over sig selv. Uanset hvad grunden var så skræmte det hende! "Lad det endelig ikke stige dig til hovedet, jeg er sikker på du har fået langt bedre komplimenter end dette fra nogle latterlige forelskede mænd som mente du skulle være deres forevigt.... Du knuste selvfølgelige deres drømme.... Eller tager jeg fejl?", sagde hun med et kækt smil på læben. Det var ikke kun Katherine som kunne læse folk...\nHazel drejede let hovedet og kiggede på den feminine hånd der havde lagt sig på muren lige over hendes skulder samtidig med at den anden hånd stadig lå mod hendes kraveben og derved var hun fanget mellem muren og Katherines krop. Let løftede hun de dybe røde øjne og kiggede op i de gyldne atter engang."Så det var det ikke? Du kunne nu ellers godt slå mig som typen der tog en lille smule smerte med din nydelse... Men så vis mig dette sted du har i tankerne", udfordrede hun. Hazel vidste ikke hvor denne nye selvtillid kom fra men hun kunne lide det!\nDa Katherine pressede sig selv tæt mod hende for at placere et kys på hendes kind kunne hun mærke hvordan hun urfrivilligt holdt vejret og hvordan den nye selvtillid forsvandt i takt med at hendes kinder blev mere og mere røde. "Det er det i den grad... Der er et eller andet umådeligt tillokkende ved det er der ikke?", spurgte hun som skubbede sig lidt væk fra væggen og mod Katherines krop så de stod helt tæt og medmindre hun ville gribe fat i hende ville hun dukke under hendes arm og tage et par skridt ned af gangen."Det er nu ikke det jeg frygter", hviskede hun let, måske endda så let at Katherine ikke ville kunne høre hende.\nEmne: Re: It's a quiet night Ons nov 23, 2016 5:56 pm\nHun hævede øjenbrynet da spørgsmålet kom, det var et spørgsmål hun havde fået mange gange og alligevel ikke en, hun havde gidet svarer på. Hun lagde hovedet på skrå, og betragtede hende i noget tid "Lad det være en hemmelighed, jeg bliver jo nød til at vedligeholde min mystik" hun blinkede med sit ene øje. Hun fortalte det ikke rigtig til nogen, mest af alt fordi hun følte ikke det var noget folk behøvede vide. Ikke nok med hun havde fået den titel, så forventede alle hun slog alt og alle ihjel. Hun kastedet det ud af sne tanke og et grin forlod hendes læber "Kom nu, jeg lever for dine komplimenter" sagde hun drillende, hvilket nok var en af de få gange, hvor hun rent faktisk viste sin drillende side frem. Det var en side, kun få fik at se.\nHun vrikkede drillende med sine øjenbryn "Virkelig, mhhh smerte udløser jo trods alt også nydelse" hun blinkede drillende til hende. Hun havde intet imod smerte under sex, eller for den sags skyld at give andre smerte. Det kom ofte an på personen, da hun aldrig ville påtvinge den slags ned over folk. Hun tog blidt Hazels hånd i sin egen "jamen så ladmig føre dig til den smukke del af dette sted, eller rettere det næst smukke...for det smukkeste er nu dig" hun smilede til hende, og her viste hun hende vej imod haven. Det var ikke langt fra hvor de var henne. Selve haven lignede aldrig meget om dagen, men om natten var det fortryllende. Alle de smukke blomster lyste nærmest op, og dyrene havde trådt frem. Der var en plads hvor man kunne sidde, og her være omgivet af alle de smukke blomster. Hun trak Hazel med sig hen til bænken "Jeg kommer ofte her, når jeg har brug for at tænke" hun gav slip på Hazels hånd, og her satte hun sig. På trods af årstiden, så var vejret perfekt denne nat.\nEmne: Re: It's a quiet night Tors dec 01, 2016 12:57 pm\nSelvom situationen gjorde hende utryg, eller det var i hvert fald en af de ting den gjorde ved hende, den gjorde også andre ting ved hende men det ville hun slet ikke tænke på lige nu! Så kunne hun simpelthen ikke lade være med at grin en smule over hendes kommentar om at hun levede for Hazels komplimenter. Hendes grin var smittende, charmerende og varmt, det stemte egentlig ret godt over ens med hendes udseende, den varme røde farve som hendes hår havde og den dybde som hendes røde øjne havde.\nEt svagt lag af rødt fint støv lagde sig over hendes næseryg og kinder ved hendes udtalelse men hun rystede det hurtigt af sig. "Tja, hvad ved jeg?", sagde hun med et skævt smil, det gik op for hende hvad hun mere eller mindre havde indrømmet... Hun havde aldrig været sammen med nogen på den måde så det kunne hun ikke udtale sig om.\n"Talegaverne har du i hvert fald i orden, det må jeg give dig Katherine", sagde hun med et skævt smil på sine læber som hun lod hende tage hendes hånd og fører hende gennem slottet og frem til hendes 'hemmelige tilflugtssted'. Hun slap hendes hånd og kiggede rundt, det var fantastisk! Her var umådeligt smukt!\nLet lod hun sine fingrespidser glide langs bladende på blomsterne med et varmt smil på hendes læber. Let kiggede hun sig over skulderen og kiggede på Katherine, "Og så vælger du at vise stedet frem?", sagde hun med et skævt smil på de fyldige læber hvorefter hun forsatte, "I det mindste ved jeg hvor jeg skal kigge for at finde dig, skulle jeg savne dit tillokkende selskab", et charmerende smil bredte sig på hendes læber samtidig med hun sendte et blink hendes vej.\nEmne: Re: It's a quiet night Tors dec 01, 2016 11:05 pm\nHazels latter, hendes smil....det smittede og et smil landede hurtigt på hendes læber. Modsat hvad det normalt var, så var dette faktisk med et hint af noget venligt. Hvilket helt klart var noget nyt. Det kunne endda ses i de gyldne øjne. Det var kun få, der virkelig kunne få det venlige frem i hendes blik, det så dog ud til denne rødhåret skønhed, kunne gøre det. Hvilket gjorde det hele ret farligt. Dette kunne være en svaghed. Dog var det ikke noget hun endnu havde opdaget. Det sekund hvor hele hendes ansigt var fuld af venlighed, grinet var oprigtigt og man kunne høre det i hendes grin, man kunne høre det frie. Grinet var ikke holdt tilbage.\nHun blinkede til hende "Det er ikke så slemt som det lyder, jeg snakker jo ikke om at skære dig om. Nydende og smerte ligger så tæt op, hvis du endte op i min seng, tror jeg ikke du ville frygte smerte" pointerede hun drillende. Det var tydeligt hun drillede, dog ville hun skam ikke have noget imod, at dele seng med denne skønne Oikan. Uagtet hendes slægt, så var hun smuk og hun havde altid elsket smukke ting.\nHun vrikkede drillende med øjenbrynene "Når man er i selskab af en skønhed, så som dem selv, så er evnen til at sige de rette ting, noget som falder helt normalt ind" sagde hun med et skævt smil. Det varme smil, det fik hende et øjeblik til at stoppe op. Hun rynkede brynet og et sekund vidste hun ikke hvad hun skulle gøre. Hun blinkede da spørgsmålet kom, og her formede et smil sig på hendes læber. Hun gik imod hende, og her strøg hun blidt en hårtot væk, som havde forvildet sig væk fra resten af håret "Jeg ved det faktisk ikke, jeg havde lyst. Jeg tænkte du fortjente at se blot en smule af stedet skønhed, før dine smukke øjne bliver kastet imod noget forfærdeligt" sagde hun, med en oprigtighed i sin stemme. Hun kendte til de forfærdelige ting der skulle ske, ved dette sted. Hun havde selv stået for nogle af dem.\nHun klukkede "Jeg ville skam ikke have noget imod, at nyde dit selskab endnu en gang. Sådan en sjælden skønhed, det kan man næppe sige nej til" sagde hun med et smil. Hun havde endnu sine fingre imod hendes hud, de berørte let den varme hud, dog uden at virke for hård. Det ville højst tænkelig føles som fjer imod hendes hud.\nEmne: Re: It's a quiet night Tors dec 08, 2016 9:07 pm\nHazel gøs ved tanken om de ting hun sagde, det var måske en anelse graffisk men det fik pointen frem og det var vel formålet.\nLet kiggede hun Katherine efter hun havde rystet tankerne af sig og et skævt smil gled over de fyldige rosa læber og en drillende glød skinnede i de dybe røde øjne."Så du har allerede planlagt at have mig i din seng?", tonen var drillende og flirtende som hun trådte tættere på Katherine, så tæt at deres kroppe kun var få millimeter fra hinanden hvorefter hun kiggede op på Kat med en glød af lyst men også forvirring i de røde øjne. Det var tydeligt at Hazel ikke rigtig kunne sætte finger på det her og så var der selvfølgelig det faktum at hun aldrig havde været sammen med en kvinde før, eller nogen for den sags skyld, hun var aldrig rigtig gået hele vejen med nogen.\n"Du er meget charmerende men har du kun det hele i munden eller har du tænkt dig at bringe nogle af alle de ting du snakker om til live?" drillede hun som hun sendte et skævt smil hendes retning, Hazel havde stadig ikke flyttet sig så de stod lige tæt.\nHendes næste ord fik hende dog til at trække sig lidt væk fra hende, ordene lød næsten som en trussel eller måske nærmere som et løfte om de ting hun ville komme til at opleve her. "Hvad mener du Katherine? Hvilke forfærdelige ting?...", den drillende tone var væk, udskiftet med en seriøs en som hun kiggede hende i øjnene. Da Katherine kom tættere på hende trak hun sig ikke væk, hun kiggede op på hende og holdt øjenkontakt med hende selvom hun pludselig var en anelse usikker. Kuldegysninger spredte sig over hendes hud som hun mærkede Kats hånd mod hendes hud som hun strøg håret væk fra hendes ansigt. "Katherine...", startede hun men måtte stoppe sig selv da hun ikke rigtig vidste hvad hun skulle sig.\nEmne: Re: It's a quiet night Tors dec 08, 2016 9:24 pm\nHun trak på skulderne "Hvad kan jeg sige, jeg elsker smukke ting og smukke folk, og du er helt klart blandt en af de smukkeste jeg har set" hun smilede skævt. Hun bed sig i læben, som Hazel med et bevægede sig tættere på. Lysten i hendes smukke røde øjne, matchede overens med den lyst, som kunne anes i hendes øjne. Lyst var kendt for hende, hun havde lyst imod mange. Dog var nærvær noget hun ikke kendte til, Christopher havde lagt mange forkerte ting ind i hovedet på hende, og efter forholdet til ham, var hun vel heller ikke helt normal. Dog var dette intet hun kendte til, hun havde jo trods alt troet forholdet til ham var normalt.\nHun blinkede med sit ene øje "ohh så det vil du gerne vide, måske jeg viser dig det" sagde hun drillende. Hun var ofte en person for handlinger, dette kunne både være i den slemme art, men også den gode form. Som Hazel med et trådte væk, kunne man kort se i hendes blik, dette ikke var noget hun ønskede. Hun ville faktisk ikke have denne smukke kvinde, alt for langt væk fra sig. Hendes spørgsmål fik hende tl at kigge væk, dog ikke i for lang tid. De ting hun ville se, ville måske ikke være de bedste.\nThe Redwoods, var ikke kendt for de sødeste folk, hun kendte det selv, for hun var ikke blandt de søde. Blid ville nok være en af de få ting, som man ikke ville beskrive Katherine som. Dog svarede hun det ikke, i stedet lod hun sin hånd ligge imod Hazels kind "Lad os ikke tale om det nu" hviskede hun og blidt kyssede hun hende. Den sårbarhed i hendes stemme, den havde trykket hende ind imod hende. Kysset var overraskende blidt, og man ville svagt kunne sporer noget passion\nEmne: Re: It's a quiet night Fre dec 23, 2016 12:37 am\nHun kunne ikke stoppe den rødmen der lagde sig over hendes kinder og næseryg selvom hun så gerne ville, hvorfor havde denne kvinde sådan en effekt på hende?!\nDet var spændende, det var skræmmende og det var frusterende, alt sammen på samme tid hvilket gjorde hun ikke anede hvad hun skulle gøre! Jovist var hun blevet kysset før, havde fundet folk attraktive og da også haft småfølelser for nogen men det her det var anderledes! Det var farligt det her, hun skulle passe på ikke at lade denne kvinde fange hende i hendes spind som hun så tydeligt var noget så god til at spinde.\n"Det er vel altid rart at vide om det hele er i munden, om der ingen rygrad eller om personen ikke er bange for at gøre de ting der bliver snakket om", sagde hun med et lettere kækt men dog charmerende smil på læben.\nHendes hjerte hamrede mod hendes ribben, kuldegysningerne spredte sig over hendes krop og det var nok første gang i Katherines selskab hun havde følt sig oprigtigt bange... Hvad skulle alt det her betyde? Var hun i fare, var det her en stille trussel eller en advarsel om hvad andre på paladset kunne finde på at gøre ved hende?! I sin lettere paniske tankegang havde hun ikke lagt mærke til at Katherine havde presset sig tættere på og det var hendes stemme der hev hende ud af det, den sårbarhed der havde været i hendes stemme havde fået Hazel til at løfte hovedet og kigge hende i øjnene, de var nu kun få centimeter fra hinanden hvilket fik hende til at synke en klump, "Katherine, hviskede hun let lige inden hun mærkede de varme bløde læber presse mod hendes egne silkebløde varme læber i et blidt kys med en gemt passion. Et overrasket gisp kom fra hendes læber og et øjeblik kunne hun ikke tænke, hendes hjerne kortsluttede og da hun atter engang kom til fandt hun sig selv i færd med at gengælde kysset med samme ømhed og passion.\nEmne: Re: It's a quiet night Fre dec 23, 2016 1:01 am\nPassioneret og blid var aldrig ord man ville beskrive Katherine med, det var mere farlig, ustabil og brutal. Dog havde hun som alle andre, sine gode øjeblikke, og her var hun i sit bedste og måske endda mest charmerende hjørne. Det var heldigt, at Hazel lige netop mødte hende sådan, ellers kunne mødet havde haft en helt anden slutning. Så det var derfor med blidhed, hun strøg Hazel hen over kinden, og her lod sine læber nærmest danse hen over hendes. Af ukendte grunde, ville hun helst ikke give slip, som ville det ødelægge det søde øjeblik. Som ville det trække noget af det magiske væk.\nDa kysset dog var færdigt, strøg hun blidt sin næse imod Hazels "Du er uden tvivl blandt en af de smukkeste, jeg nogensinde har lagt mine øjne på" sagde hun næsten åndeløst imod hendes læber. Hendes øjne kort rettet imod hendes bløde læber, før hun her mødte de smukke røde øjne "Du er som en engel" et smil formede sig på hendes læber.\nEmne: Re: It's a quiet night Tirs jan 03, 2017 4:42 pm\nDa kysset blev brudt sugede hun en stor mundfuld luft ind i håb om at det kunne ligge en dæmper på hendes gallopperende hjerte, hun var næsten overbevist om at Katherine ville kunne høre eller måske lige frem mærke hvor hurtigt hendes hjerte slog. Hendes læber kildede let som hun mærkede Kats varme ånde glide over dem, let løftede hun blikket og kiggede hende i øjnene, en snert af sårbarhed og forvirring skinnede i det røde øjne.\nHazel var noget så forvirret! Hvad betød det her? Hvorfor havde hun kysset hende? Hun vidset godt de havde skøjtet omkring det siden Katherine havde spottet hende på gangen men det var alt hun troede det var, dril... Hun havde ikke forventet at hun ville kysse hende men så igen hun havde mere eller mindre udfordret hende til at gøre det..\nEn fint lag af rødt støv lå over Hazels kinder som hun forsat kiggede Katherine i øjnene, en lille skælven løb igennem hende... Udover den sårbarhed og forvirring der var i hendes øjne kunne man se en voksende lyst deri, kysset havde været godt, nej ikke bare godt og Katherine var jo uden tvivl en smuk kvinde så hvem kunne i virkeligheden bebrejde hende for hendes reaktion?\nEt lille grin gled fra hendes læber, engel? "Engel er jeg nok langt fra..", sagde hun med en lettere drillende tone. Hendes hjerte sprang et slag over da Katherines blik faldt på hendes læber igen og hun kunne ikke stoppe sig selv fra at bide sig let i den silkebløde underlæbe mens hun forsat betragtede Katherines smukke gyldne øjne.\nEmne: Re: It's a quiet night Lør jan 07, 2017 7:32 pm\nHun betragtede hende let, med en svag lyst i sine gyldne øjne. Hun ville gerne have mere af hende, være tættere på hende, måske endda uden alt det tøj mellem dem. Det var som en barrierer, en mur mellem dem. Selvom hun havde snakket, så ønskede hun ikke flere ord, det var mere handlinger hun ville ud med. Blidt lagde hun sine hænder imod hendes kinder "Shy ikke flere ord" hviskede hun imod hendes læber, før hun igen kyssede hende. Hun lod sin ene hånd glide ned imod hendes hals og ned imod hendes ryg, hvor hun trykkede hende tættere imod sig. Hun ville gerne endnu tættere på, men der var så meget mellem dem. Ubevidst skubbede hun blidt Hazel imod en overflade, hvor hun her trykkede sin krop imod hendes.\nBlidt blev der kastet kys imod hendes læber, og dog fjernede hun sine læber, for at fører kyssende hen imod hendes kind og ned imod hendes hals. Drillende bed hun hende i øret "Jeg har lyst til at tilbringe natten med dig" hviskede hun åndeløst ind i hendes øre. Det ville være tydeligt for Hazel, at mærke hendes varm og nærmest stakåndet ånde imod sin hud. Hun fjernede sig dog, før igen at kysse hende på læberne "Vil du give mig dette. Så vil jeg give dig en nat af nydelse" spurgte hun imod hendes læber, samtidig med hendes tommefinger blidt strøg hende over kinden\nEmne: Re: It's a quiet night Tirs mar 14, 2017 7:09 pm\nHazel kiggede op Katherine med sine dybe røde øjne og som hun stod der og stirrede hende dybt ind i øjnene kunne hun mærke en let bævren i sine egne knæ. Frygten, frygten for ikke at være i kontrol over situationen længere, for ikke at være i kontrol af sin egen krop længere skræmte hende noget så forfærdeligt men på en og samme tid var det også berusende! Det var en berusende følelse at bare kunne give slip... Ikke at skulle tænke, forudse og plotte hele tiden var befriende.. Lige nu i det her øjeblik skulle hun bare fokusere på hænderne der løb langs hendes bløde feminine former, på hånden der pressede mod hendes lænd for at trykke hende tættere på den hvad der normalt ville have været et robust muskuløst bryst men i dette tilfælde var det bløde feminine kurver der mødte hendes. Læberne mod hendes egne var silkebløde, der var ingen skægstubbe, bare fugtige bløde læber som hun pressede sine egne mod i et lettere intenst kys.\nEt lille gisp slap mellem hendes læber som hun mærkede den køllige mur bag hendes ryg og hun lod sine ene hånd gribe fast omkring Katherines skulder og hun kiggede hende atter engang dybt i øjnene, det var tydeligt at se lysten i dem, blandet med forvirring skinnede også igennem men det virkede ikke til at Hazel ønskede hun stoppede, langt fra faktisk.\n""Vis mig en nat af nydelse Katherine", hviskede hun let mod hendes læber som hun lod sin egen hånd der ikke lå mod hendes skulder glide mog hånden der kærtegnede hendes kind.\nHazels dybe røde øjne virkede til nærmest at flamme op som hun havde hvisket de ord og hun pressede sine læber mod Katherines i et kys.\nEmne: Re: It's a quiet night Tirs mar 14, 2017 10:53 pm\nAt være i kontrol, havde altid været noget hun nød, det gav hende en følelse af intet kunne overraske hende. Nogle kunne mene hun måske var en kontrolfreak, med et ønske om altid at kunne kontrollere situationerne, og ikke mindst folkene omkring hende. Hun nød måden Hazel på en anden måde, lod hende styre situationen, også selvom hun selvfølgelig til en hver tid kunne sige nej. Nok elskede Katherine kontrol, men hun voldtog ikke folk. Hun smilede til hende, fugtede sine læber, som hun ventede svaret, samtidig strøg hun hende over han over kinden og ned imod halsen. Da svaret endelig kom, smilede hun selvtilfreds. Hun nød altid at kunne få selskab til natten, så dette var helt klart dejligt. Plus Hazel var spændende, anderledes og mystisk, så dette var helt klart ikke noget hun ville brokke sig over.\nHun nikkede, dog nåede hun ikke at sige noget, før et kys ramte hendes læber. Hun smilede og gengældte kysset, hvorpå hun med sin ene hånd lod den glide hen over hendes skulder og ned imod hendes hånd, som hun greb fat i. Med et mystisk smil, trak hun hende mod sit eget værelse, et som var ganske smukt. Hun var trods alt den højre hånd til Charles, så det gav vise gode ting. Værelset var stort og bestod af en stor seng, et walk-in closet, et stort badeværelse og en masse kunst på væggene. Om ikke andet var dette ikke just pointen for det hele. Hun skubbede Hazel ned imod sengen, hvor hun rev sin bluse af. Hun trak underdellen af Hazels nattøj af, og kravlede derpå op imod hende. På vejen derop, kyssede hun hende op langs hendes ben, og op langs hendes mave, samtidig med hun løftede op i blusen.\nEfter en masse sex, faldt de til sidst i søvn ved siden af hinanden. Hun vågnede op, blot til at se den smukke Hazel ved sin side. Med et overraskende blidt smil, lod hun sin hånd blidt fjerne håret fra skønhedens ansigt. Det var et næsten kærligt. Nærmest som var hendes fingre en fjer, lod hun dem glide hen over Hazels kind og ned imod hendes hals, som ville hun undersøge denne skønheds træk. Hun rykkede sig tættere imod hende, og kyssede blidt hendes kind. Det var et overraskende syn, og noget mange aldrig havde set fra Katherine, den berygtede King Slayer. Ikke engang hendes senge kammerater fik dette syn at se, men Hazel fik dog æren\nEmne: Re: It's a quiet night Tirs mar 14, 2017 11:13 pm\nHazel kunne mærke adrenalinen bruse gennem hendes krop som Katherine greb hendes hånd og begyndte at trække afsted med hende gennem palæet, hun opfattede faktisk ikke rigtig hvordan de nåede frem til Katherines værelse da hun havde alt for travlt med at få kontrol over sit bankende hjerte. Som døren lukkede med et klik bag hende lod hun de dybe røde øjne glide rundt i værelset fordi flot vat det jo! Efter at have betragtet kunsten på væggen ramte hendes øjne sengen.. Sengen hvor hende og Kat begge ville ligge lige om lidt og mere nåede hun faktisk heller ikke at tænke før hun var blevet skubbet omkuld i sengen.\nHun løftede blikket og kiggede hende dybt i øjnene som hun rev sin egen trøje af. De røde øjne gled over kroppen der kom til syne og hun kunne ikke lade være med at fugte sine læber ganske blidt. Da Katherine hev fat i hendes små shorts løftede hun per automatik hofterne så hun kunne trække dem helt af hende. Som hun mærkede Katherines varme bløde læber mod hendes hud kunne hun ikke stoppe sig selv fra at skyde ryg som små stød af nydelse skød gennem hendes krop og kuldegysninger spredte sig over det hele. "Katherine...", hviskede hun hæft som hun kiggede hende i øjnene.\nHun lå halvt på maven næste morgen, tæpper der var blevet trukket over dem efter nattens aktiviteter lå nu kun mod hendes bag og svøb sig så omkring hendes hofter hvilket efterlod hendes ryg ganske nøgen hvor man kunne se diverse mærker der var blevet efterladt i heden af øjeblikket. Som hun lå der så hun anderledes ud, skulderne var helt afslappet og ja det var hun egentlig også, hun så nærmest en anelse yngre ud. Katherines fingre mod hendes hud fik hende dog til at rykke let på sig og der gik ikke længe før hun slog de dybe røde øjne op og fangede hendes gyldne øjne, et søvnigt smil spredte sig over Hazels læber.\nEmne: Re: It's a quiet night


Bendtner rådes til at vælge spilletid frem for millioner\nNyheder Skrevet af BNB | 11.07.13 | 16:37\nNicklas Bendtner kommer ikke til tyske Eintracht Frankfurt. Det står klart, efter Bundesliga-klubbens formand torsdag har opgivet handelen på grund af angriberens lønkrav.\nEt skifte til Frankfurt lignede ellers en oplagt mulighed for, at Bendtner kunne trykke på genstart-knappen efter et år med med alt for mange skandaler og alt for lidt spilletid. Men danskeren, der fortsat er ejet af Arsenal, ville angiveligt ikke gå på kompromis med lønchecken for at opnå spilletid.\nDet ærgrer assistenttræneren på landsholdet, Peter Bonde, der hellere ser sine spillere fokusere på minutter frem for mammon.\n- Jeg kan ikke sige, hvad der er sket i sagen om Bendtner, Frankfurt og Arsenal, for jeg ved ikke reelt, hvad der er foregået. Men tager vi den generelle diskussion, der hedder spilletid kontra løn, er det ikke mystisk, at vi som landstrænere synes, at spilleren godt kan undsige sig et par millioner hist og pist, og så komme til at spille, lyder det fra Bonde.\nNår det gælder Nicklas Bendtner er sagen ekstra klar. Angriberen, der for bare et år siden spillede et fremragende EM, kom efterfølgende til Juventus, men der var spilletiden særdeles begrænset og målene decideret fraværende. Derfor skal han i gang nu. Koste hvad det vil.\n- Spilletid er for os altafgørende, og vi savner, at Nicklas Bendtner kommer til en klub, der er på et fornuftigt niveau, og får spilletid. Gerne i en af de store ligaer, for det har han kompetencer til. Og så er jeg fuldstændig ligeglad med, om han får en milliard eller tusind kroner om måneden. Han skal bare spille fodbold, den dreng, og det kan næsten ikke gå stærkt nok. Det er, hvad vi håber på, og det håber vi også på, at han og hans rådgivere på et tidspunkt indser, fastslår Peter Bonde.\n- Han er jo stadig fodboldspilleren Nicklas Bendtner, og det skulle han gerne blive ved med at være. Men så skal han i gang med at spille fodbold, fortsætter han.\nAssistentlandstræneren håber, Bendtner træffer sit valg af en kommende klub ud fra et sportsligt og ikke økonomisk perspektiv. Nøjagtig som han gør i forhold til alle de andre landsholdsspillere.\n- Jeg vil ikke gøre mig til dommer overfor spillerne, men de valg, de træffer i forbindelse med økonomi og valg af klub, er altafgørende for deres karrierer. Deres valg har jo nogle konsekvenser. Om man vil sidde på bænken et sted og tjene 14 millioner, eller hvad man nu tjener, eller om man vil spille og få det halve, skal jeg ikke bestemme. Men som en, der sidder i den anden ende og gerne vil have de bedste spillere, vil jeg gerne have, de får spilletid, slutter Peter Bonde,.


Jacob på sphigg.dk\nbovel.dk - Bovel er et spændende nyhedsmedie indenfor boligforskning, boliginspiration og boligviden. Mediet giver gode tips til gør det selv samt masser af inspiration til indretning og produkter. Artiklerne på Bovel er skrevet af dygtige boligeksperter og fagfolk med minimum 12 års ...\nunidrain.dk - Unidrain er producent af det prisvindende linjeafløb med fald mod væg. Deres gulvafløb har taget verden med storm og kan idag skræddersyes til ethvert behov. Unidrain tilbyder også andre designprodukter til badeværelset, herunder en brusedør og brusevæg i glas, et ...\njkoffice.dk - Som erhvervsdrivende er det vigtigt at have de rette kontormøbler, hvis man vil yde sit bedste i hverdagen. jkOffice er en landsdækkende kontorforsyning i Aarhus og København. Firmaet er specialister i nye og brugte kontormøbler til små og store virksomheder. ...\nalgeteknik.dk - AlgeTeknik.dk er specialist på algebehandling. Er dit tag, dine fliser eller facaden ramt af alger og grønne belægninger? Få råd og hjælp med en grundig algebehandling til priser på blot 700 kr. inkl. moms. Kontakt AlgeTeknik idag og få et ...\normepiller.dk - Det er vigtigt holde ens hund eller kat fri for orme, flåter eller lopper. Ormepiller.dk vejleder dig til den rigtige behandling eller ormekur, så du kan holde dine husdyr sunde og raske hele året. Få mere information om behandling af ...\nTilføjet af Jacob • 10. februar 2016\nlatravel.dk - Nyt rejsebureau tilbyder attraktive sportsrejser med fly og hotel. Stort sortiment af NFL, Formel 1, Hockey- og billige fodboldrejser.\nsolcellespecialisten.dk - Solcellespecialisten er hovedimportør af solceller fra Amerikanske SunPower. Solcelleanlæg fra SunPower har den højeste effektivitet i markedet og samtidig har du mulighed for at få 25 års garanti. Vil du spare på strøm i din virksomhed eller i din private ...


Om City Care - Hellerup - Nordsjælland\nOm City Care\nHos City Care vil du kun blive behandlet af højtuddannede sygeplejersker og læger, der stiller mindst lige så store krav til resultatet af din behandling, som du selv gør, og vi arbejder efter Sundhedsstyrelsens retningslinier.\nPlastikkirurg Per Bjerregaard, som driver plastikkirurgisk klinik i Hørsholm og har mange års erfaring, er vores lægefagligt ansvarlige læge.\nHos City Care er du sikret\nDet skal altid være en god oplevelse\nInterview med Bente Brünner og Per Bjerregaard, City Cares ejere.\n”Per og jeg har kendt hinanden i mange år og altid haft stor gensidig respekt, så det var oplagt at indgå samarbejde, da fra hver sin side af branchen oplevede en markant stigende efterspørgsel på hudforyngende behandlinger.”\nStørre selvtillid giver større livsglæde\nPer Bjerregaard er en af Danmarks mest anerkendte plastikkirurger, og det er ham, der gennemfører en del af konsultationerne hos City Care, mens dygtige sygeplejersker står for de konkrete behandlinger. Til daglig udfører Per Bjerregaard operationer som øjenlåg, fedtsugninger og brystforstørrelser i sin plastikkirurgiske klinik i Hørsholm.\nEt surt udtryk med hængende mundvige kan fx ændres enten ved brug af filler eller ved en mikrooperation, der løfter mundvigene.\nDet skal altid se naturligt ud\nDe færreste mennesker har et ønske om at skabe store forandringer, oftest handler det blot om at bremse tiden en lille smule.\n”Det, jeg hører hyppigst, når folk overvejer Botox og filler er, at ’nu må det ikke blive alt for ekstremt’. De færreste har et ønske om at komme til at se 10 år yngre ud, de ønsker bare i højere grad at ligne det billede, de har af sig selv. Hvis man ændrer for meget på sit udseende, kan man risikere at ryge ud af sin aldersgruppe, så man ikke længere ligner sine jævnaldrende, og det giver ikke mening. Det handler jo ikke om, at vi skal lave os om, men om at vi skal bruge de muligheder der eksisterer for at justere de ting, der generer os hver eneste dag, når vi kigger os i spejlet, og som måske endda begrænser os i det, vi har lyst til. Så bliver det unødvendigt begrænsende, når mulighederne for forandring er så mangfoldige,” slutter Per Bjerregaard.\nCity Care - Strandvejen 86 - 2900 Hellerup - Tel.: 71990586 - info@citycare.dk


Ultimatum – Teaterforeningen Bornholm\n• Sprut, stoffer og masser af svigt\nMedvirkende: Henrik Halby og Julie Halby\nInstruktør: Hansen og Kristensen\nFotograf Nikolaj Parslov\nDette er den usminkede virkelighed – ikke fiktion\nJeg tømte mine egne børns sparebøsser og hævede deres børneopsparinger. Jeg kunne ikke engang glæde mig sammen med mine børn juleaften. Det eneste, jeg gik op i, var at komme på lokum og tage en bane kokain.\nDet er nu ti år siden, at Henrik Halby stoppede sit misbrug. Han var afhængig af alkohol og hårde stoffer. En afhængighed der ødelagde, ikke bare en voksen mand, men en familie og relationer til venner og kollegaer.\nMed flere selvmordsforsøg kunne historien være endt brat, hvis ikke det var for et brev. Et brev fra hans egen datter.\nI Ultimatum står far og datter for første gang nogensinde på scenen sammen for at fortælle den hudløst ærlige beretning om et liv og en familie, der gik i stykker. Men også en familie, der har fundet livet og hinanden igen – på grund af et ultimatum.\nDer vil efter forestillingen være mulighed for dialog med de medvirkende.\nForestillingen er støttet af Turnénetværkets Underskudsgaranti\nSå mange så forestillingen: 563\nMandag den 29. september 2014 kl: 19.30\nOpføres på Musikhuzet.\nTirsdag den 30. september 2014 kl: 10.00\nVarighed: 1 time + 15 minutter til spørgsmål.\nNext ProjectI Afghanistan skyder man med vandpistoler


Indlæg i Altinget: FGU forstærker skraldespandstænkning i STU - Ligeværd\nIndlæg i Altinget: FGU forstærker skraldespandstænkning i STU\nFolketinget førstebehandlede lov om forberedende grunduddannelse, FGU d. 17 april. Med den sættes helt nye standarder for arbejdet med de unge mennesker, som ikke af sig selv kommer i gang med en ungdomsuddannelse eller et job.\nAf Esben Kullberg, sekretariatschef i Ligeværd\nSamtidig forstærker den dog skraldespandstænkningen i den særligt tilrettelagte uddannelse, STU, som er til dem, ”der ikke har mulighed for at gennemføre en anden ungdomsuddannelse.”\nVend loven om\nLovteksterne bør skrives om, så de svagest stillede unge kan starte på en STU og gå videre til en FGU, hvis de bliver dygtige nok.\nSådan er det bare ikke med den nye FGU-lov. Her tilskynder loven nemlig, at den unge skal testes i FGU og være en fiasko der, for at få tilbudt en STU.\nUddannelse skal give mulighed for fortsat udvikling\nMen hvad med dem, der har brug for et uddannelsesforløb, for at blive klar til at tage en FGU?\nVi ved, at netop denne gruppe af unge ofte har en meget problematisk skole-historik bag sig og derfor ofte kun har lært, at de ikke kan lære. Det er derfor vigtigt, at de ikke får flere skolefiaskoer med i rygsækken, men at de får tid til at lære, og at der også fortsat er udviklings- og undervisningsmuligheder, der passer til dem. Det gør man ikke ved at presse dem i en FGU, for efter et par forsøg, at give dem en STU.\nDerimod lykkes det i rigtig mange STU-forløb, at vende elevernes forestilling om deres egne evne til at lære. Mange unge på landets STU’er gennemgår en betydelig personlig, social og faglig udvikling. Det er unge, der måske starter på STU, og knap kan følge uddannelsen pga. de udfordringer, de har. Og med de rette udviklingsbetingelser genvinder deres tro på sig selv og får mod på at fortsætte i et videre uddannelsesforløb. Det er derfor vigtig, at de unge sikres denne mulighed og at kommunerne gives incitamenter til at bruge det udviklingspotentiale, der er i STU’en.\nFGU giver endnu mere kommunal kassetænkning i STU’en\nUndervisningsministeriets STU-evaluering fra september sidste år slog fast, at de, der går på uddannelsen, er dem, den passer til.\nMen med loven om FGU kan vi bestemt være bekymrede for, om det det fortsat vil være tilfældet. Og de bekymringer retter sig i særlig grad mod, hvordan den nye lov vil blive administreret i kommunerne.\nDer er nemlig kæmpe forskelle på, hvilket STU-forløb de tilbydes i de enkelte kommuner. Nogle kommuner gør et godt stykke arbejde, men evalueringen viste, at der er plads til store forbedringer i mange kommuner. Og mange af de udfordringer, unge med særlige behov har i de kommuner, der gør det dårligst, bunder i økonomitænkning.\nStop økonomiske incitamentsstrukturer\nMed FGU- loven får vi forstærket de gustne incitamentsstrukturer, der kan skubbe unge over i uddannelsesforløb, de ikke magter.\nDa STU-loven blev lavet i 2017, blev økonomien i kommunerne tilvejebragt gennem amtskommunale specialundervisningsmidler og bloktilskud. I dag får kommunerne altså et fast beløb om året for at lave STU til unge med særlige behov. Det særlige ved bloktilskud er imidlertid, at de penge, der ikke bruges på den opgave, pengene er tiltænkt, kan bruges til alt muligt andet i kommunen. At asfaltere veje for eksempel.\nNu ser det ud til, at vi får en FGU lov, som finansieres gennem kommunal finansiering med 35% refusion fra staten. På overfladen ser det tilforladeligt ud, men i realiteten giver det gode muligheder for kommunal kassetænkning. Hvis man i kommunerne på nogen måde kan flytte unge fra STU over på FGU, så vil man som det første få de unge flyttet over på et uddannelsesforløb, som ser ud til at blive betydeligt billigere. For det andet vil man spare penge på STU – og få råd til lidt mere asfalt. Så skal men selvfølgelig bruge nogle penge på FGU’en, men her vil man få 35% refunderet af staten. Der vil efter vores opfattelse ikke gå lang tid, før det regnestykke kommer til at betyde noget for visitationen til både STU og FGU, der vil forsøge at flytte unge, som egentlig passer til STU over på FGU.\nBetal eleverne ens på begge uddannelser\nDet sidste område, hvor skraldespandstænkningen viser sig, er på de unges forsørgelse under uddannelse. For langt de fleste unge på STU, består deres forsørgelsesgrundlag af kontanthjælp, som kommunerne ikke længere får synderlig refusion til. For de unge, der kommer til at gå på den forberedende grunduddannelse, bliver forsørgelsesgrundlaget skoleydelse, hvor der gives 100% refusion fra staten. Endnu et eksempel på, at STU betragtes som en mindreværdig uddannelse og et kraftigt incitament for kommunerne til at presse så mange unge som muligt over på FGU’en uagtet, at de ikke passer der.\nVi har en gruppe af gråzone-unge i mellem STU og FGU, der har det svært i vores uddannelsessystem. De skal hjælpes. Men vi har også en gruppe af unge, som kun har STU’en som uddannelsesmulighed. Så når vi nu har landet en god FGU lov, så er det på tide, at vi giver STU’en den behørige anerkendelse ved at fjerne de diskriminerende forhold.\nTydelig retning og nye kræfter\nMit barn har fået en diagnose. Hvad nu?


Tyktarmskræft, udskrivelse efter operation for\nForside /Undersøgelse og behandling/Find undersøgelse og behandling/Tyktarmskræft, udskrivelse efter operation for\nI denne vejledning kan du læse om, hvordan du bedst kommer dig efter din operation for endetarmskræft og kommer godt i gang med din hverdag igen.\nEn sygeplejerske fra afdelingen vil som regel ringe dig op 2-3 dage efter, at du er blevet udskrevet. Vi ringer for at høre, hvordan det går, og om der er noget, som du er i tvivl om. Du får en opfølgende tid i Mave-, Tarm- og Leversygdomme, klinik 2 ca. 12 dage efter operationen, og vi anbefaler at du tager en pårørende med til samtalen. I klinikken kommer du til at tale med en læge, som vil give dig svar på de vævsprøver, der blev taget under operationen. Vævsprøven viser, om der er behov for efterbehandling, og hvis det er tilfældet, bliver det videre forløb planlagt. De fleste patienter skal efter operationen indgå i et kontrolprogram i klinikken. Det hører du mere om til samtalen.\nI klinikken fjerner vi også de tråde/klips, der sidder i arrene. I nogle tilfælde kan du dog få dem fjernet hos din egen læge.\nHvis det er tilfældet, får du svar på vævsprøver en anden dag. Hvornår det bliver, aftaler vi med dig, når du bliver udskrevet.\nDu må løfte til smertegrænsen. Undgå hård sport i 3 uger (for eksempel boksning, vægtløftning, fodbold, tennis og lignende) Du skal dog være opmærksom på, at det ikke må gøre ondt, når du motionerer.\nDet er almindeligt at være træt, når man er blevet opereret for en svulst i tyktarmen. Trætheden kan skyldes kroppens reaktion på operationen, samt at man spiser for lidt eller bevæger sig for lidt. Der kan også være andre årsager til trætheden.\nNogle kræftpatienter oplever at være så\ntrætte, at de ingenting orker, og selv om de\nbåde spiser tilstrækkeligt, bevæger sig og får\npassende med hvile, hjælper det ikke. Kræftens Bekæmpelse har gode råd om træthed.\nDe kan findes på www.cancer.dk – søg under træthed.\nDet er vigtigt, at du spiser en varieret fiber- og proteinrig kost. Protein er vores byggesten. De medvirker til, at dit ar efter operationen heler op, at du føler dig mindre træt, og at du opbygger din muskelmasse igen. Proteiner finder du især i mælkeprodukter, nødder, bælgfrugter, æg og kød. Fibre i kosten sikrer, at afføringen holdes lind, så maven ikke går i stå.\nFibre findes for eksempel i groft brød, grøntsager og frugt. Du kan eventuelt supplere med ”HUSK®” eller et andet fiberprodukt.\nNår du kommer hjem, kan du have lette smerter i maven. Det må dog ikke forhindre dig i dine daglige aktiviteter. Indtil du skal til den opfølgende tid i Mave-, Tarm- og Leversygdomme, klinik 2 ca. 12 dage efter operationen, anbefaler vi, at du fortsætter med at tage tablet Paracetamol (Panodil/Pinex/Pamol). Du må tage 2 tabletter 4 gange om dagen. Når du synes, at du kan undvære tabletterne fast, er det en god ide at tage dem ved behov.\nVed stærke smerter anbefaler vi, at du tager en tablet Morfin. Du må tage én til tablet, hvis du oplever, at den ikke har nogen effekt. Hvis morfinen ikke hjælper, skal du kontakte afdelingen.\nEfter operationen får du 2 tabletter Magnesia 2 gange om dagen for at sætte tarmfunktionen i gang. Du skal fortsætte med tablet Magnesia, indtil du møder i Mave-, Tarm- og Leversygdomme, klinik 2 til mikroskopisvar, med mindre andet er aftalt. Dog er det vigtigt, at du sætter dosis ned eller stopper, hvis afføringen bliver meget tynd. Når man tager Magnesia, er det ekstra vigtigt, at man drikker 2 liter væske dagligt.\nFør udskrivelsen tilser vi dit operationssår og sikrer, at der ikke er infektion. Du må gerne tage brusebad, selvom såret ikke er fuldstændig helet. Du får fjernet klips eller tråde ved den opfølgende tid ca. 12 dage efter operationen. Du må ikke tage karbad, gå i spa eller svømmehal før klips eller tråde er fjernet.\nKræftsygdom og behandlinger kan medføre forandringer, som har betydning for dig og dine pårørendes oplevelse af hverdagslivet. Hospitalet, kommunen og egen læge tilbyder hjælp til at afklare dine behov for støtte og vejledning i hverdagslivet med – eller efter – kræft. Du kan tale med personalet om eventuelle problemer og/eller behov, så vil vi hjælpe og vejlede dig bedst muligt.\nSe eventuelt www.sundhed.dk hvor du kan finde relevante oplysninger om din kommunes tilbud.\nDu kan også med fordel tage kontakt til Kræftens Bekæmpelse for at hente inspiration og vejledning. Kræftens bekæmpelse har også tilbud om hjælp til patienter med kræft.\nDet er ikke alle patienter, som oplever disse bivirkninger og senfølger. Bivirkninger og senfølger kan ofte blive behandlet og lindret, så hvis du oplever disse, så fortæl det til forløbskoordinatoren eller ved dine kontrolbesøg i Mave-, Tarm- og Leversygdomme, klinik 2. Når du har afsluttet dit kontrolforløb, kan en genhenvisning til hospital måske være relevant for dig.\nGenhenvisning ved forværring eller nye symptomer\nDet er vigtigt, at du som patient kender de symptomer, som kan være tegn på tilbagefald. Eventuel genhenvisning kommer altid an på en samlet lægefaglig vurdering af dine symptomer. Det er ikke alle, som oplever symptomer ved tilbagefald.\nNye eller ændrede smerter\nDu kan kontakte os frem til den opfølgende tid i Mave-, Tarm- og Leversygdomme, klinik 2, ca. 12 dage efter operationen.\nHerefter er det forløbskoordinatoren (du får udleveret telefonnummer, når du kommer til kontrol i ambulatoriet), egen læge eller Akuttelefonen 1813, du skal kontakte.


Shoppen – Signe Neslein\nKøb, download og skab forandringer med det samme\nVores e-bøger, workbooks og kurser er skabt til dig der vil have læring og konkrete redskaber, når det passer ind hos dig. Du kan downloade det du ønsker og lave det i det tempo der er det rette for dig.\nI denne workbook får du hemmeligheden til at skabe et sundt og positivt mindset. Psykoterapeut Signe Neslein tager dig igennem praktiske øvelser der lærer dig hvad der skal til for at skabe et mindset der støtter og løfter dig. Du får også det specifikke metode, som du kan bruge med det samme.\nLivshjulet er et coaching værktøj der kan hjælpe dig med at skabe klarhed over dig selv og dit liv, og vise dig hvor du skal rette dit fokus mod, for at skabe det du drømmer om i dit liv. I denne workbook tager Signe Neslein dig igennem processen hvor du udfylder dit unikke livshjul.\nI denne workbook viser Signe Neslein dig hvordan du begynder at sætte tydelige grænser. Grænser er vores evne til at passe på os selv. At kunne sætte grænser er den direkte vej til et liv fyldt med integritet og autenticitet.\nDer er altid en (eller flere) grunde til, at det kan være svært at sætte grænser.\nDu er bange for hvad andre tænker om dig.\nDu siger ikke din mening af frygt for hvad andre tænker og mener om den og dig.\nDu pleaser andre.\nMange af dine relationer er “overfladiske” fordi du er bange for at blive bedømt hvis du er dig.\nDu taler ofte grimt til og om dig selv. (jeg er tyk, dum, for selvoptaget, naiv, ubeslutsom mm.)\nDu tør ikke sige nej da du er nervøs for at såre andre mennesker.\nDu føler dig ofte svag.\nHvis du vil igang med at coache dig selv er der 5 ting du skal have styr på.\nDisse 5 ting gennemgår psykoterapeut & Coach Signe Neslein i denne lille e-bog. Du får ligeledes konkrete redskaber til at komme igang med at blive din egen coach.\nHvorfor det der er bedst for dig, er det sværeste at gøre


Strategi - Fjordland\nHvorfor have en strategi\nEn strategi bliver sjældent gennemført i sin oprindelige form.\nVerden er omskiftelig, og derfor er en strategi rigtig på det tidspunkt, den bliver lavet. Den skal efterfølgende tilpasses hændelserne omkring virksomheden og vil derfor naturligt ende ud anderledes end tænkt fra starten.\nEn klar strategi gør det nemt for virksomheden at redegøre for, hvor den er på vej hen.\nDette kan bruges over for såvel medarbejdere som interessenter som f.eks. finansieringsinstitutter og samarbejdspartnere.\n1,2 mange ejere\nDer findes mange værktøjer til en handlingsplan. Du kan få alt lige fra enkle IT programmer til meget komplekse udgaver. Det er vigtigt, at du holder dig for øje, at du skal bruge redskaberne til at styre din strategiproces og ikke lade dig styre af værktøjerne. Måske er 1 eller 2 A4 ark rigeligt til at beskrive din strategi.\nSkal du finde den næste udviklingsvej for dig selv, din virksomhed eller din familie?\nHar du brug for at få din fremtidsplan trykprøvet?\nVil du have din virksomhed set efter i sømmene, så du får overblik over de områder, der skal udvikles?\nclosearrow-circle-o-downbarspencilcogdicephone-handsetcarthumbs-upquestion-circle linkedin facebook pinterest youtube rss twitter instagram facebook-blank rss-blank linkedin-blank pinterest youtube twitter instagram


De Forenede Bibelselskaber (UBS) | Bibelselskabet\nDe Forenede Bibelselskaber (UBS)\nVerdens 146 nationale bibelselskaber er samlet i organisationen United Bible Societies, De Forenede Bibelselskaber, som sender de indsamlede penge videre til de modtagende bibelselskaber og deres øremærkede projekter. UBS sikrer kvalitet og overvåger projekterne.\nDe Forenede Bibelselskaber arbejder på flere områder for at gøre Bibelen tilgængelig over hele verden. De primære opgaver er oversættelse af Bibelen til et væld af sprog samt distribution af bibelsk materiale.\nFørst og fremmest sikrer UBS, at der er en høj kvalitet i alle projekter. Når et projekt er i gang, hvad enten det gælder oversættelse, uddeling eller workshops, overvåger UBS dets gang, så projektmålene nås og de indsamlede penge udnyttes på bedste måde.\nDer findes på verdensplan ca. 6.600 levende sprog, hvoraf Bibelen eller dele af den er oversat til ca. 2.500 sprog. De Forenede Bibelselskaber arbejder konstant med oversættelsesprojekter:\nUBS deltager for tiden i mere end 400 oversættelsesprojekter. Disse nye oversættelser vil nå over 4 milliarder mennesker\nCa. 300 sprog får for første gang en oversættelse af dele af Bibelen.\nPå mange af de resterende sprog, som allerede har ældre bibelversioner, forberedes nyoversættelser til moderne sprog.\nEt eksempel på oversættelse er oversættelsen af Det Nye Testamente til krio i Sierra Leone. Her har de kriotalende hidtil måttet læse Det Nye Testamente på engelsk, men med De Forenede Bibelselskabers hjælp kan Sierra Leones bibelselskabs hold af eksperter inden for teologi, oldgræsk og moderne krio give den del af befolkningen Det Nye Testamente på deres eget sprog.\nDe seneste tal viser, at hele Bibelen nu er oversat til 469 sprog og at Det Nye Testamente nu findes på 1.231 sprog.\nI de fleste lande bliver udgivelserne enten solgt til subsidierede priser eller bortgivet gratis.\nLæs mere om De Forenede Bibelselskaber


F I B E R F R Y D: august 2011\nFotokalender 2011 - August\nBillederne er begge fra Vilfreds fest.\nDet første billede er datteren der synger, akkompagneret af Vilfreds morfar og hans orkester. Hun skal med i månedens kalender, for i august begyndte hun, der omsider var blevet gammel nok, på sin højt ønskede uddannelse til sanger/sanglærer på Complete Vocal Institute. Sanginstitutet for professionelle sangere er Europas største og skabt af Cathrine Sadolin. Det ligger heldigvis i København, så som en af de få danskere på årgangen har hun det nemt med transporten.\nOg her har vi fire generationer af klanen: Oldemor, farmor, far - og ham det hele handlede om :-)\nIndsendt af Benedicte kl. 17.30 1 kommentar:\nEtiketter: barnebarn, familie, fest, fotokalender, musik\n...var jo egentlig undertegnede, men her er KAGEN, der vakte berettiget opsigt.\nNiecen, der startede i det små med cupcakes, er blevet grebet af den hellige kage-ild og er glad for kager hvor hun får lov at lege med modellering - bortset fra roserne, som hun er ved at være lidt træt af, men jeg fik skam en portion.\nUd over sit imponerende udseende, så smagte den også rigtig godt - ikke for sød (hvis man lige undgår overtræk og figurer der er af sukkerfondant) med både hindbær- og citronmousse og et lag lemoncurd. Jo, hun ved hvad jeg kan lide :-)\nDet er iøvrigt datterens billeder jeg har fået lov at låne, for tror I jeg fik taget et eneste billede?\nTeltet var fint pyntet med mine vimpler. De rødternede duge var en nødløsning, som ikke helt passede i farven, men det så da hyggeligt ud alligevel. Og der var (næsten) tørvejr derinde!\nDatteren bagte grissini, min bror bagte brød af Jim Lahey-typen samt flutes.\nAndre af gæsterne bidrog med salater til et imponerende salatbord og i køkkenet agerede datterens veninde husalf; hun er en ørn til den slags.\nDet er altså en dejlig måde at holde fest på!\nHusbonden havde skrevet sang (!), datteren og sønnen spillede og sang Beatles nummeret There are places I remember og datteren sang Songbird - det var rørende og varmede. Jeg fik blomster og gaver - dejlige oplevelsesgaver, to smukke vaser, en virkelig god sauteuse, margretheskåle med låg, to lækre hørtasker og en pakke skønt hjemmebagt knækbrød fra et lille bageri nær Kalmar. Og så en herlig kanin, som jeg forestiller mig at barnebarnet vil sætte pris på; men det må vente til han er noget større.\nIndsendt af Benedicte kl. 20.53 9 kommentarer:\nEtiketter: familie, fest, glæde\nHimmelsk #47 + Dag 23 - Sunset\nTo fluer med et smæk er vist også påkrævet, hvis jeg skal følge med i mine bloglege.\nJeg har tidligere skrevet om kunstværket Madam Dunk, der er en del af Outstanding Halsnæs. Her ses det flotte skib med de tre træer som silhouet mod en imponerende aftenrøde.\nHov jeg glemte linket til de andre himmelske billeder, men det er HER\nIndsendt af Benedicte kl. 17.47 3 kommentarer:\nEtiketter: fotoudfordring, Frederiksværk, himmelsk\nDag 22 - Trees\nI Søndermarken står der en del meget gamle træer.\nStammerne er deforme og meget spændende at se på og jeg kan opdage mange skægge figurer når jeg betragter dem.\nTræer er imponerende 'væsener' og jeg føler altid et vist vemod når de fældes, ved tanken om alle de år har det har stået ganske stille og groet, fuldstændig underlagt netop det klima og den jordbund det startede på som ganske lille frø.\nJeg kommer til at tænke på Tolkiens 'enter' og deres langsomme, fredelige liv.\nIndsendt af Benedicte kl. 17.37 Ingen kommentarer:\nEtiketter: fotoudfordring, natur\nSted: Roskildevej 10, 1800 Frederiksberg, Danmark\nEn våd, våd fest\nIndendøre var gulvet var belagt med aviser og vaskbare kludetæpper de første meter fra havedøren og dertil nydeligt pyntet med en velvoksen flok gummistøvler.\nUde måtte den nyindkøbte pavillon overdækkes med armeret plast, da den ikke kunne holde den heftige regn ude og papirdugene i teltet måtte udskiftes med lånte rødternede duge, der bedre kunne klare fugten. Undervejs fik adskillige gæster små gys når teltet med mellemrum lod en fin, lille stråle regnvand løbe ned ad ryggen på dem. Men hvad betyder det, når gæsterne har både godt humør og dejlige salater m.m. med?\nDa jeg stod op til styrtregn, lyn og torden troede jeg ikke rigtig på festprojektet, men da vi først havde 'opgivet' og begyndte at grine af det helt vanvittige vejr, så gik det jo strygende. Gæsterne ankom lidt i etaper, da de togrejsende var forsinket på grund af signalproblemer. Vi fik grillet vores flanksteaks, kyllingefileter og selvfølgelig de obligatoriske pølser. Gæsternes medbragte salater var smukke og rigelige. Der var også lækkert brød, gode oste, frugt og en helt utrolig kage som min niece var mester for; pyntet med bøger, garnnøgler og strikkepinde og blomster - og så var den turkisblå!\nJeg er alle gæsterne dybt taknemmelig for hjælpen, gaverne og ikke mindst humøret, der var med til at gøre den ualmindelig våde dag så dejlig. Billeder følger, I slipper ikke :-)\nIndsendt af Benedicte kl. 23.04 7 kommentarer:\nDag 21 - Pretty pattern\nDet fine mønster her på mine nye sko passer da fint til opgaven. De kom med posten i går. God plads til tæerne, turkisblå, med en smuk mørk limefarve indeni - og så er sålen knaldrød. Jeg glæder mig meget til at indvi dem når det bliver lidt køligere.\nDe var nedsat til spotpris hos en af mine foretrukne tøjpushere, Gudrun Sjöden som jeg tidligere har fablet om. Hun er genial med mønstre og farver og tør alt det jeg ikke gør.\nJeg krydser fingre for at vejret i morgen bliver bedre end lovet, da vi skal holde min 60 års fødselsdag (med et halvt års forsinkelse) i haven!\nVi har sat telt op og jeg håber altså ikke det blæser væk i nat. Til gengæld håber jeg at gæsterne tager varmt og regntæt tøj på ;-)\nIndsendt af Benedicte kl. 21.32 2 kommentarer:\nEtiketter: ejendele, fotoudfordring, indkøb, mønstre\nDag 20 - What I read\nJeg har en seriøs læsekrise for tiden!\nDet er så galt, at jeg har måttet aflevere store mængder af ulæste bøger på biblioteket. Det er godt nok aldrig sket før.\nRystende for én som jeg, der har læst og læst siden jeg kunne sætte bogstaver sammen.\nDa jeg var syg med stress havde jeg ganske vist en lang periode, hvor jeg slet ikke kunne læse, fordi jeg ikke kunne fatsholde koncentrationen.\nSådan er det heldigvis ikke nu, men jeg har svært ved at komme ind i et godt læseflow, jeg er uopmærksom, falder let i søvn og skal jeg være ærlig (og det skal man jo når man blogger, haha) så keder jeg mig måske lidt.\nDenne bog har jeg har åbnet og lukket utallige gange de sidste 14 dage og er omsider nået to tredjedele igennem den.\nDet er ikke fordi den er værre eller bedre end så mange andre bøger jeg har læst, for sådan har det været med de sidste fem-seks romaner jeg har haft fingre i.\nDet er træls, er det; for at være læser er en væsentlig del af min identitet.\nForlaget her hedder Punktum\n- jeg håber ikke det er et varsel om at der er sat punktum for min læsekarriere ;-)\nIndsendt af Benedicte kl. 21.28 4 kommentarer:\nEtiketter: bøger, fotoudfordring\nDag 19 - Where I slept\nFor en uge siden blev de to ældre boxmadrasser her, tilhørende undertegnede og husbonden, udskiftet med nye lækre elevationssenge.\nHvor mange nætter jeg har sovet i min gamle seng er jeg usikker på, jeg tror de er godt 15 år gamle. Det er ikke fordi de er slidt op - efter min mening kan de godt genbruges med to nye topmadrasser - men de blev kasseret fordi jeg hver eneste morgen vågnede tidligt med ondt i ryggen.\nEfter at vi har fået de nye senge er det lykkedes mig at sove for længe hele to gange! Det er ikke sket i mange, mange år, så de har bestået testen. Nu er vækkeuret og mobilen begge taget i brug så det ikke gentager sig!\nJeg kan næsten ikke holde ud at smide boxmadrasserne ud, men jeg gider heller ikke have dem til at stå og fylde op ret længe og vi har gæste-sovepladser...\nHvad stiller man op med gamle senge?\nDen blå avis?\nEller er de i virkeligheden kassable?\nIndsendt af Benedicte kl. 21.00 3 kommentarer:\nEtiketter: fotoudfordring, genbrug, hjem\nSelvom jeg er bagud på august-udfordringen, så sniger jeg et mandagstema ind: Nedefra.\nVi besøgte katedralen Doberaner Münster i Bad Doberan, da vi i 2009 gennempløjede det nordligste Tyskland fra Rügen til Husum. Det er en meget smuk og velbevaret middelalderkatedral med buer der hvælver sig højt over en, så her bliver man virkelig lille!\nJeg synes den slags rene, enkle og næsten asketiske kirkearkitektur er mere imponerende end prangende og overdådigt udsmykkede (=overlæssede) barokkirker.\nDu kan se flere Nedefra-billeder her hos Helene\nIndsendt af Benedicte kl. 23.33 5 kommentarer:\nEtiketter: ferie, fotoudfordring, mandagstema, seværdigheder\nDag 18 - In my bag\nJeg er et ordensmenneske og selvom jeg har mange ting i tasken, så er der faste pladser til alt. Derfor er jeg glad for tasker med mange lommer! Jeg tømte indholdet af min gode taske ud på bordet og det så sådan ud:\nFra højre ses min lille sorte Muji-toiletpung - min 'førstehjælpskasse' med alt det nødvendige: Piller, brillerens, læbepomade, lidt make-up (sært da jeg stort set aldrig går med den slags), V6-tyggegummi, hæfteplaster, 3-i-ener og papirlommetørklæder.\nSå er der paraply, solbriller og solcreme (man ved aldrig med det danske sommervejr), usb-stik og den token der giver adgang til mine arbejdsfiler, Tic-Tac pastiller med appelsinsmag (til min irriterende krillerhoste), hårspænde, hårelastik, håndcreme, pung, nøgler og elektronisk 'brik' til jobbet. En blyant og to kuglepenne, telefon, en lille notesblok, nøgler til bil og hjem, en billet fra veterantogturen i går, hækletøj (bliver måske til et par 'basketstøvler' til Vilfred) og en A5-mappe med diverse jobrelaterede papirer og huskesedler.\nHårgrej, billet og den ene kuglepen måtte forlade området - de hører ikke til de faste beboere i tasken.\nIndsendt af Benedicte kl. 19.19 5 kommentarer:\nEtiketter: ejendele, fotoudfordring\nDag 17 - On the shelf\nDer er mange hylder i mit hus og de fleste er fyldt med bøger. Bøger jeg har fået af mine forældre (en far der er boghandler er en gave ;-) og bøger jeg selv har købt. Dog stoppede næsten alle bogindkøb, efter jeg blev ansat som bibliotekar - nu låner jeg i stedet. De få bøger der kommer indenfor dørene er faglitteratur, især kogebøger og strikkebøger. Nej, jeg har da også købt et par digtsamlinger brugt i Torup Bogby.\nDer er rigtig mange bøger om dyreliv, planter og dansk natur og topografi, der er også mange bøger om folkeliv, kulturhistorie, kunst og kunsthåndværk, især tekstile håndværk. Og så er der kogebøger! På den skønlitterære front er der en hel del halvgamle romaner, digtsamlinger og mange børnebøger.\nPå den ene hylde her er der dog blevet plads til et lille billede vi arvede efter min svigermor, en lågkrukke købt på en flodbåd på Loirefloden, et par skåle af keramikeren Jane Baily (den lille står inden i den større) og en miniskulptur af Gert Brask (som jeg i øvrigt har haft som kollega på Hillerød Bibliotek).\nIndsendt af Benedicte kl. 11.16 3 kommentarer:\nEtiketter: bøger, fotoudfordring, hjem\nDag 16 - What I ate\nBilledet er fra i går, hvor jeg snuppede et par kiks med kakaofyld til eftermiddagsteen.\nDet sker ellers meget sjældent at jeg spiser søde sager når jeg er alene, men jeg faldt over denne næsten tomme pakke - rester fra familieferien. Nu er den helt tom...\nIndsendt af Benedicte kl. 19.17 3 kommentarer:\nEtiketter: fotoudfordring, mad\nDag 15 - My shoes\nJeg iler med at få samlet op på dagene...\nHer er mine sommerhalvårssko (inkl. forår og efterår).\nSom I måske kan se er jeg ikke den store sko-shopper, de fleste af mine sko er temmelig gamle. Jeg er selv lidt overrasket over hvor sølle de ser ud, når jeg kigger på dem med fotografens undersøgende øjne!\nJeg fik også dokumenteret min dårlige vane med at træde ud af skoene uden at snøre dem op, ups...\nDe naturfarvede sandaler øverst har jeg arvet efter min datter for adskillige år siden og de har hængt på mine glade sommerfødder lige siden. De grønne sutsko var oprindeligt også hendes - og der er desuden arvede sko fra svigerdatteren og en kollega.\nDe grå sko på midterhylden er dog nye. De var billige og dejlig flade - for jeg går stort set kun i flade sko. Ved særlig festlige lejligheder kan jeg vove mig op på mine Gudrun Sjöden sko med en hæl på to-tre centimeter!\nPS: I forsøget på at finde det rigtige link på Gudruns side, faldt jeg over lidt 'rea'-varer: NYE TURKISFARVEDE SKO + et tørklæde og en jakke. Så det blev et 'dyrt' blogindlæg, selvom det var meget billigt ;-)\nIndsendt af Benedicte kl. 19.10 1 kommentar:\nEtiketter: ejendele, fotoudfordring, hjem\nDag 14 - Flowers\nEt af de trofaste indslag i salaterne i juli og august er de smukke blå blomster her fra mit krydderurtebed.\nAgurkeurt = Hjulkrone\n- på latin Borago officinalis.\nEn ganske uprætentiøs enårig plante der flittigt sår sig selv år efter år.\nJeg nænner næsten ikke at tynde ud i planterne i forsommeren, hvor de er så beskedne, men hvert år overrasker de mig med deres frodighed.\nPå dette tidspunkt af året har de nærmest overtaget urtebedet.\nIndsendt af Benedicte kl. 21.09 2 kommentarer:\nEtiketter: blomster, have, høst, sommer\nDag 13 - From a distance\nFra tæt på er vi nået til langt fra.\nEn aften i juli blev kaffen og mørkningen nydt på Melsted Badehotels terrasse med dagens sidste kik til Ertholmene, hvor lyset fra fyret på Christiansø stille stod og talte sekunderne.\nIndsendt af Benedicte kl. 20.45 1 kommentar:\nDag 12 - Close-up\nFarverne i mine dejlige knapper fra Engleriet er da lige til at spise, ikke?\nNu skal jeg bare ha' lavet noget de kan sættes i ;-)\nIndsendt af Benedicte kl. 20.03 2 kommentarer:\nEtiketter: håndarbejde, syning\nDag 11 - Something fun\nWheeeuh - virkeligheden ramte med masser af opgaver og bloglivet røg bagest i køen. Men jeg er tilbage, omend lidt ustabilt de næste par uger. Jeg skynder mig at samle op på den forsømte blogleg mens der er overskud.\nDet stærkt forsinkede 'dag 11 billede' er fra familiens endnu mere forsinkede påskeæggetrilning i Søndermarken i starten af august. At holde påskefrokost i august er ret sjovt og æggetrilleriet ikke mindre. Vi triller (og kaster) ihærdigt indtil æggene, bogstavelig talt, er slået til æggesalat - mågerne elsker at holde festmåltid på resterne.\nIndsendt af Benedicte kl. 19.34 2 kommentarer:\nEtiketter: familie, leg, påske\nPetunia holder heldigvis ved med de himmelske billeder - mit er fra blogtræffet på Frilandsmuseet.\nFolkene på den flotte firlængede gård med den imponerende store og smukke gårdsplads, har sørget for at selv hunden kan bo standsmæssigt i sit fine muret hundehus.\nVi var så heldige med vejret... Sol, lune og ingen regn; det er vi ikke forvænt med denne højsommer.\nSe flere himmelske billeder her\nIndsendt af Benedicte kl. 23.00 14 kommentarer:\nEtiketter: fotoudfordring, himmelsk, seværdigheder\nDag 10 - Something I made\nSom tidligere nævnt er jeg gået i gang med en større vimpelproduktion og den sidste uge har jeg syet og klippet ind imellem. I går blev jeg færdig med det og i dag har jeg trukke vimpler på snor.\nVimplerne bliver sat på 4,5 meter lange snore - og der er til mange rækker. Halvdelen bliver rosa-rød-gule, den anden halvdel blå-grøn-lime. Foreløbig har jeg fem rækker klar og det begynder at ligne noget.\nIndsendt af Benedicte kl. 21.15 1 kommentar:\nEtiketter: fotoudfordring, syning\nSidste runde hos Petunia, som nu har sendt stafetten med mandagstema videre til Helene.\nJeg takker for de mange fine udfordringer du har stillet os - det har været sjovt.\nMit mobilkamerabillede er taget med min HTC Desire. Den er ikke så god til nærbilleder, men her er det gået ok.\nDen lille buket beskedne blomster står på mit natbord. Det er vild kaprifolie, også kaldet almindelig gedeblad og på latin Lonicera periclymemum. Kært barn har mange navne :-)\nPå engelsk hedder den Honeysuckle for ligesom med akelejen kan man suge honning af blomsterne.\nIsær om aftenen og natten dufter den så vidunderligt - det er dejligt at blive mødt af kaprifolieduft når jeg går i seng eller vågner om natten.\nOg selv om den er beskeden, så er blomsten til Petunia :-)\nSe flere mobilkamerabilleder her.\nIndsendt af Benedicte kl. 16.04 6 kommentarer:\nEtiketter: fotoudfordring, mandagstema\nDag 9 - Faceless selfportrait\nIkke en helt nem opgave, men det lykkedes dog med hjælp fra et spejl og lidt ubehjælpelig Photoshop'eri...\nJeg har lige set en kyndig Photoshopbruger jonglere med programmet og må konstatere at der er plads til forbedring - i stor stil! Jeg burde vist grave mit gamle undervisningsmateriale frem igen.\nIndsendt af Benedicte kl. 22.55 3 kommentarer:\nEtiketter: ego, fotoudfordring\nDay 8 - Technology\nJeg er ret betaget af teknologi og de muligheder der ligger i den. Hvis jeg købte ind med mit hjerte i stedet for min forstand, så ville jeg vælte mig i diverse gadgets. Derfor er jeg selvfølgelig også fast seer når So ein Ding går i luften. Her er lidt af mit grej.\nHvad jeg ikke er så vild med er alle de umulige ledninger og opladere der følger med. Og kun meget lidt af det 'snakker' sammen så det kan genbruges. Det 'papirløse samfund' har vi ikke set endnu; men jeg håber sådan set også mere på det ledningsløse!\nSom de skarpsindige kan se af billedet er jeg ikke vild med monopoler, så computeren og mp3-afspilleren hedder Apple, mens telefonen er en Android - lidt tosset måske...\nIndsendt af Benedicte kl. 20.04 5 kommentarer:\nEtiketter: fotoudfordring, teknologi\nDag 7 - Something new\nHele to x nyt: Mit nye (hjemmestrikkede) Camomille sjal og en ny cd, Larva, med Eivør Pálsdóttir, hjembragt af husbonden fra Færøerne.\nJeg er ret vild med Eivørs mørke og melankolske stil, som også går igen hos f.eks. svenske Karin Drejier og islandske Björk. Hun spiller i Gjethuset i Frederiksværk i oktober og jeg skal ha' en billet :-)\nDu kan se et klip med nummeret "Vøka" fra cd'en her. Eller høre et par andre numre med hende på hendes MySpace-profil\nIndsendt af Benedicte kl. 23.36 3 kommentarer:\nEtiketter: fotoudfordring, musik\nDag 6 - Childhood memory\nMin morfar var mejeribestyrer i Glumsø og nogle af mine bedste barndomsminder er netop fra mejeriet og den vidunderlige have der hørte til.\nDer var en stor hønsegård, en lille bæk (Kølebækken, som mejeriet var opkaldt efter) køkkenhave og mange bærbuske og frugttræer og masser af blomster - min morfar var en dygtig havemand og min mormor, der altid havde mange mennesker på kost, var en mester i at forvandle æg, frugt og grønt og mejeriprodukter til skønne måltider. Desværre døde hun da jeg var 4 år, så hende husker jeg ikke så godt.\nHunden på billedet var deres. Det var en meget sød grønlandsk spids ved navn Plys. Jeg tror min mor forsøger at lære mig lidt om botanik, men hunden ser ud til at have førsteprioritet.\nI dag er det ellers så smukke mejeri fuldstændig spoleret. Efter en tid som frimærkevaskeri (!) er det nu hjemsted for Læderbo og jeg græmmer mig hver gang jeg ser tv-reklamerne. På billedet på deres hjemmeside kan man ane den dejlige gamle bygning bag den nye tilbygning, men sådan så mejeriet ud i min barndom...\nFotografen er i begge tilfælde min far.\nIndsendt af Benedicte kl. 23.30 2 kommentarer:\nEtiketter: 50erne, familie, fotoudfordring, slægt\nSnak, snak og mere snak\nDet blev en meget, meget hyggelig dag på Frilandsmuseet, hvor vejret viste sig fra sin pæne side - slet ingen regn, en del sol og temmeligt varmt.\nDet er herligt at se og gense menneskene bag bloggene. Vi kender dele af hinandens liv fra bloggene, men på et blogtræf kommer vi lidt længere ned under overfladen.\nEfter fortæring af madpakker og kaffe gik vi rundt og kiggede (lidt) på de fine gamle huse, mens der blev snakket (meget) på kryds og tværs. Som på tidligere blogtræf er der virkelig gang i mundlæderet.\nHeldigvis fik Donald ymtet noget om et muligt træf i september i Frederiksværk og den hoppede jeg hurtigt med på, så nu skal vi finde en dato og et mødested. Så håber jeg at møde nogle af de, der ikke nåede med denne gang.\nBilleder, spøger I sikkert, blev der ikke taget billeder?\nJo da, masser, så hvis I i løbet af de næste dage tager en runde hos\nKong Mor, Ellen, Britt, Bente, Niels, Kari, Donald, Kisser, Pia, Madame og Annemarie\ner der sikkert meget mere at se på :-)\nEn flok bloggere på museum - er der overhovedet nogen der ser på husene?\nDen gamle Brugs havde åbent, så vi greb chancen og kiggede ind. Der var både syerske og omrejsende frisør på besøg\nEn nydelig ekspedient med nysatte spytkrøller\nTusind tak for i dag til alle de bloggere der deltog - og til de medbragte herrer.\nOg især tak til Kong Mor og hendes meget tålmodige familie, der troligt ventede på at vi blev færdige og nu må være verdensmestre (eller i hvert fald Frankrigsmestre) i Frilandsmuseet!\nIndsendt af Benedicte kl. 19.57 12 kommentarer:\nEtiketter: blogtræf, seværdigheder\nKong Mor har kaldt til samling og i morgen mødes en hel del bloggere på Frilandsmuseet til picnic og snak.\nHvis det bare bliver halvt så hyggeligt som de blogtræf jeg tidligere har været med til, så går I der ikke kommer, glip af noget. Jeg glæder mig i al fald meget til at møde de både kendte og ukendte personer, der gemmer sig bag nogle af de blogs jeg følger med i...\nKong Mor, Ellen og John, Britt, Jens, Helle, Bente og Niels, Kari, Donald, Susanne, Kisser, Pia og Allan, Madame, Rejen og undertegnede (med mand) får helt sikkert en god dag - og DMI ser endda ud til at 'holde med os' :-)\nIndsendt af Benedicte kl. 21.45 4 kommentarer:\nDag 5 - someone I love\nJeg har, blandt en flok stærke kandidater, valgt mine utrolige forældre som jeg har et godt og varmt forhold til.\nBilledet her er taget for snart tyve år siden. Denne sommer bliver de begge 86 og deres forhold er stadig præget af stor kærlighed og respekt for hinanden og for deres børn - de er altid accepterende og favnende.\nSpasmager og provokatør, men i virkeligheden blød som smør, hjælpsom og kærlig. Bogelsker om en hals (tidligere boghandler), men også vældig god til at bruge sine hænder og havde en gang en drøm om at blive møbelsnedker. Han har bevaret sin umiddelbare og barnlige sjæl - og er uhjælpeligt forelsket i min mor.\nUmådelig kreativ og dygtig og meget nysgerrig på livet. En fantastisk kok der elsker at prøve nye ting. Uddannet reklametegner og beskæftigelsesterapeut. Har døjet med svære hjerteproblemer de sidste 25 år, men hendes sejhed og karakterstyrke har båret hende igennem og hun klager aldrig.\nIndsendt af Benedicte kl. 21.07 4 kommentarer:\nEtiketter: familie, fotoudfordring, glæde\nSå er det himmelsk fredag igen.\nHer er en bid af udsigten fra Store Maglehøj på Arrenæs-halvøen. Med sine 74 meter over havet er det det højeste punkt i Halsnæs Kommune. Udsigten er fantastisk hele vejen rundt og i klart vejr kan man se Roskilde Domkirke godt 35 km væk.\nIndsendt af Benedicte kl. 17.58 11 kommentarer:\nEtiketter: fotoudfordring, Halsnæs, himmelsk\nDag 4 - Favourite color\nDet her er farven jeg hele tiden vender tilbage til...\nNogle gange kombineret med lime/grønne nuancer, andre gange med varmere lavendelblå toner. Det er dem jeg rækker ud efter hver gang.\nJeg er en "tone-i-tone" kvinde, hvis diskrete tilgang til tingene også kommer til udtryk i mine farvevalg. Men farver skal der helst være - det er ikke på "beige, sand og gråt" måden.\nJeg beundrer (og misunder, det lyder bare ikke så godt) mennesker der kan jonglerer med stærke farver og kontraster og få det til at se forrygende godt ud. Undertiden prøver jeg at kaste mig ud i farveorgierne, men fortryder som regel - det ser bare aldrig så godt ud som "de andres".\nOg så klæder de kølige afdæmpede farver mig iøvrigt bedst - heldigt ikke?\nIndsendt af Benedicte kl. 16.54 4 kommentarer:\nDag 3 - Clouds\nIkke en helt nem opgave på en dag som i dag.\nLidt lette skyer lykkedes det at indfange ved 7-tiden i morges, men kort efter havde solen brændt dem til en tynd dis.\nIndsendt af Benedicte kl. 19.21 3 kommentarer:\nEtiketter: fotoudfordring, sommer\nDag 2 - What I wore\nDet her tog jeg af så snart jeg trådte ind af døren i dag:\nHårspændet - et spænde fra ungdommen der har fået en revival.\nBrillerne - er trifokale og nødvendige, så de kom på igen ret hurtigt ;-)\nØrenringe - er de eneste smykker jeg bruger, men til gengæld går jeg altid med dem. En vane fra mine teenageår, hvor jeg producerede smykker i stor stil. Kreolerne er tit førstevalg. Sjovt nok fik jeg først hul i ørerne for få år siden.\nSandaler - går jeg i stort set hele sommerhalvåret, men jeg nyder at gå i bare fødder herhjemme\nTasken - som er blevet en trofast og elsket følgesvend siden jeg fik den\nIndsendt af Benedicte kl. 17.44 5 kommentarer:\nNy fotoudfordring... Dag 1 - Self portrait\nDet er svært at lade en fotoudfordring gå upåagtet hen, så jeg kaster mig ud i denne sjove udgave med 30 billeder på 30 dage, fundet via D'jo Hanne.\nJeg håber I holder til det ;-)\nI dag er det så et selvportræt.\nDa kameraet stadig ikke er kommet hjem fra ferie (men det gør det i aften) må telefonen holde for igen.\nFørste skud blev skævest og sjovest, så det blev det der kom med. Jeg prøvede at få øje på de tossede duer der kurrer som gale lige nu i vores robinietræ. De leger vist forår!\nHaven er skøn at komme hjem til efter en lang, varm dag på jobbet. Her kan jeg både slappe og køle af. Selvom det er varmt og solrigt og egentlig slet ikke biblioteksvejr, så har vi alligevel en del besøgende der skal tanke lageret op igen.\nDet kunne jo blive regnvejr...\nJeg mangler bare nogle planter som gider blomstre i august - her er stort set grønt over det hele, kun krukkerne har en smule farver.\nIndsendt af Benedicte kl. 19.42 5 kommentarer:\nEtiketter: ego, fotoudfordring, have\nSammen om glæde, sammen om bekymring, sammen om kærlighed og sammen om omsorg.\nDet er fantastisk at blive forældre for første gang og at være sammen alle tre...\nSe flere eksempler på temaet SAMMEN hos Petunia.\nIndsendt af Benedicte kl. 19.13 11 kommentarer:\nEtiketter: barnebarn, familie, fotoudfordring, mandagstema\nLettere bedaget, videbegærlig læsehest med nysgerrighed og begejstring i behold. Strikfældig amatørgourmet med smag for økologi og kvalitet i alle faconer. Jeg er gift med Peter, vi har to voksne, nu frafløjne børn - og så er jeg farmor til to dejlige gutter.\nHvad pennen kastede af sig\nEmner der spøger\n50erne 60erne 70erne 80erne abctema advent akvarel alder Arrenæs Arresø babystrik bagning barnebarn bibliotek biler blog blogging blogkvinder blogleg blogtræf blomster bogforum brok brød bøger børn Christel Seyfarth Danmark databaser debat drikke efterår ego ejendele familie Fanø fastelavn ferie fest FLS fly FO forår foto fotokalender fotoudfordring Frederikssund Frederiksværk frost frugt fugle Fyrgården garn garnkøb gave genbrug Gjethuset glæde granit grøntsager Göteborg halsedisse Halsnæs halstørklæde hastighed have havn Helsingør Hillerød himmelsk hjem Hobro Hundested husarbejde husdyr Hven hverdag hygge hækling høst håndarbejde ideer indkøb isager it jakke Jan Friis-Mikkelsen job jubilæum jul Jylland Kaffe Fassett kludetæppe Knit Pro kollektiv kreativitet kultur kunst København køkken langsommelighed leg legetøj livsstil lokalhistorie lommefilosofi Luffe lækkerier mad magic loop makro malmø mandagstema marked meditation miljø moebius morgen motion musik mønstre natur Nordsjælland nostalgi nytår Odsherred opskrift ord Ordrup Næs patchwork pc personlighed politik problemer påske quiz rabarber ravelry regnvejr rejser rengøring restaurant Rom roser Roskilde fjord råvarer sensommer service seværdigheder sjal slægt smartphone sne sommer sommerferie Spodsbjerg Fyr stress strik strikkecafe strikkefestival strikkekits strømper stålværket sundhed sushi sverige syltning syning søde sager teater teknologi tilbehør traditioner turning torso udstilling UFO undervisning vandretur vejr verden vinter virus whisky økologi Århus Årstiderne\nDe bedste blog-venner\nHer læser jeg bl.a. med\nHos Mommer » Den eneste forskel på små og store drenge…\nI dag er vi vendt tilbage til almindeligt forår her i Den Stråtækte. Det er blæsevejr og da det er kun 17°, føles det halvkoldt oven på al den varme. Jeg h...\nJeg elsker at være ude og møde nye mennesker, og efter Sjaler Nordfra udkom har jeg heldigvis haft nogle virkelig gode muligheder for det. Blandt andet er ...\nHer i Halsnæs har vi ekstrem mangel på nedbør i øjeblikket. Alt i haven skriger på vand, og græsset er ved at blive brunt, men det kommer jo heldigvis ige...\nTøm papirkurven - kladder og omskrivninger\nMens skibet venter på bevillinger til bevaring, bruges det som besøgsskib og butik for blomster og potteplanter. Wikipedia: M/S H. V. Ravn (fyrinspektionss...\nNu har jeg endelig modtaget min bog om Skotland fra tryk - og det er altså en vidunderlig oplevelse at se det færdige produkt. Samtidig er det for mig et ...\nDet er første gang jeg deltager i Saltum Uldfestival. Den finder sted hvert år den 2. weekend i maj, og i år faldt det sammen med Kristi Himmelfarts-ferie...\nJeg har haft mulighed for at prøve at strikke med Rainbow organisation cotton 8/8 fra Hobbii.dk. Et blødt tykt bomuldsgarn som findes i rigtig mange farver,...\nÄnnu en teststickning är klar, och jag älskar den här tröjan! Såg den på Instagram för ett tag sen och har hängt på låset för att få vara med och testa m...\nWell, I knew there wouldn't be much time left for blogging the past couple of years, but I'm still around. My book was published in October, which was a qu...\nJag tror det är dags för min första Stephen West-sjal: Clockwork in brioche. Nu är bara frågan hur jag ska kombinera färger… Jag har kommit så långt att ja...\nJeg har, både på den ene og den anden måde, sat punktum for et langt arbejdsliv. 45 år cirka, og tak, Københavns Kommune for både lort & lagkage! De politi...\nI Norge er de vilde med kofter (det norske ord for trøjer) - de har "koftejagter", "koftegrupper" og udgiver koftebøger i mange varianter. En af de der arb...\nDet började med att jag ville sticka ett par sockar utan häl och tå eller ska man kalla det för fastspänd benvärmare:-) Jag kollade efter mönster på Drops...\nI dag er det præcis 6 år siden, jeg oprettede Bentes blog. Med snottet løbende ud af næsen og en deadline hængende truende over hovedet. I dag er også da...\nEDIT 6. februar 2018:*Internetsøgning er lukket. Følg mig i stedet på:* *Vandringsløse Tidende (vandringsblog).* *Politivennen Live Blogging (genudgivelse a...\n[image: garnomfavnelse] Jeg kan ikke huske, hvornår det skete, og jeg kan heller ikke huske, hvem der gav mig den, men jeg har altså fået en kold skulder...\nI anledning af min 3 års fødselsdag flytter jeg min blog til Wordpress, bare for at prøve noget nyt. Har du lyst til at følge med så er du velkommen, bare ...\n*KERSTIN S ÄR VINNARE I ÅRETS AUKTION (som vanligt kan jag nog tillägga;)* *Stort tack till alla som varit med! * Jag har lottat fram Maria bland dem som lä...\nFra nu af finder du Den GarnGales Blog lige her.\nProject Specs Pattern: Wispy Cardigan designed by Hannah Fettig Pattern Source: Hannah's Ravelry Pattern Store Yarn: 132g (526 yds) Dream in Color Starry i...\nNormalt er jeg ret så ustruktureret i mine farvningsseancer, jeg vejer helst ikke noget af, men prøver mig frem og har sjældent nogen plan om hvordan det f...